Tanggal 17 Fèbruari 2008 Kosovo nyatakaké kamardikan saka Serbia. Kosovo wis nempuh dalan kang rupak kanggo nggayuh kamardikané. Usaha pisanan ing taun 1990 gagal awit diserbu déning Serbia. Tarung kang ora imbang antara Serbia karo gerilyawan Kosovo utawa KLA iki minangka anané tragedi "pembantaian" lan pangungsèn gedhèn-gedhènan. NATO kang dipanggedhèni déning Amérika Sarékat ngusir Serbia kanthi serangan udara sajeroning 78 dina. Kosovo banjur direksa déning PBB lan NATO. Usaha kamardikan Kosovo sing pungkasan iki olèh panjurung saka mèh saprotelon nagara-nagara Uni Éropa lan Amérika Sarékat. Déné nagara kang nulak yaiku Serbia lan Ruslan.